Συντεταγμένες: 44°48′16.5″N 10°19′33.3″E﻿ / ﻿44.804583°N 10.325917°E﻿ / 44.804583; 10.325917

Η **Παλατινή Βιβλιοθήκη της Πάρμας** (ιταλικά: *Biblioteca Palatina di Parma*) είναι δημόσια βιβλιοθήκη που βρίσκεται μέσα στο παλάτι Pilotta. Πήρε το όνομά της από το Ναό του Απόλλωνα Παλατινού στη Ρώμη.

Η πρόσβαση γίνεται με την ανάβαση της Αυτοκρατορικής Σκάλας, μιας μεγαλοπρεπούς διπλής σκάλας που οδηγεί επίσης στην Εθνική Πινακοθήκη, το Θέατρο Φαρνέζε και το Εθνικό Αρχαιολογικό Μουσείο. Αρχικά ονομαζόταν Βασιλική Βιβλιοθήκη της Πάρμας, κατά την περίοδο του Ναπολέοντα πήρε τις ονομασίες Bibliothèque Imperiale και Bibliothèque de la Ville de Parme, ενώ στα χρόνια της βασιλείας της Μαρίας Λουίγια ονομάστηκε Δουκική Βιβλιοθήκη και μετά την ενοποίηση της Ιταλίας Εθνική Βιβλιοθήκη.

Ιστορία
-------

Η αυτοκρατορική σκάλα που οδηγεί στην Παλατινή βιβλιοθήκη.
Η Παλατινή Βιβλιοθήκη βρίσκεται στο παλάτι Pilotta και η δημιουργία της χρονολογείται από τον 18ο αιώνα. Ιδρύθηκε το 1761 από τον μεταρρυθμιστή υπουργό Γκιγιόμ-Λεόν Ντι Τιλλό και εγκαινιάστηκε τον Μάιο του 1769. Κατά τη διάρκεια της ιστορίας της ήταν γνωστή με διάφορες ονομασίες: Reale Biblioteca Parmense, Biblioteca Nazionale, Bibliothèque Imperiale, Biblioteca de la Ville de Parme, Biblioteca Ducale και Biblioteca Nazionale.

Οι χώροι του παλατιού Pilotta διαμορφώθηκαν από τον Εννεμόντ Αλεξάντρ Πετιτό. Η οργάνωση της βιβλιοθήκης ανατέθηκε στον Πάολο Μαρία Πατσιαούντι, που ήταν ο πρώτος στην Ιταλία που εισήγαγε έναν κατάλογο ανά συγγραφέα και ανά φύλλο. Η Βιβλιοθήκη εγκαινιάστηκε τελικά τον Μάιο του 1769.

Κατά τη διάρκεια της βασιλείας της Μαρίας Λουκίας της Αυστρίας η βιβλιοθήκη αναπτύχθηκε. Η βασίλισσα αγόρασε και δώρισε τη συλλογή του Τζιαν Μπερνάρντο Ντε Ρόσι, που περιελάμβανε αρχαία εβραϊκά βιβλία. Το 1834 ανέθεσε στον Nicola Bettoli να κτίσει μια νέα νότια πτέρυγα του παλατιού: Η Αίθουσα της Μαρία Λουίζα.

Από την εποχή του Risorgimento η Παλατινή Βιβλιοθήκη της Πάρμας είναι κρατική δημόσια βιβλιοθήκη.

Το 1889 ιδρύθηκε μουσικό τμήμα.

Συλλογές
--------

Ο Προμηθέας κλέβει τη φωτιά με τη βοήθεια της Αθηνάς  - Φραντσέσκο Σκαραμούτσα
Από 40.000 τόμους που αριθμούσε αρχικά, η Παλατινάτα κατέχει σήμερα 708.000 τόμους, φυλλάδια, μονόφυλλα, περιοδικά που καταργήθηκαν, 250 τρέχοντα περιοδικά, 6.620 χειρόγραφα, 75.000 αρχεία αλληλογραφίας, 3.042 αρχέτυπα, 52.470 γκραβούρες και σχέδια και μια πολύ μεγάλη συλλογή εβραϊκών χειρογράφων, ίσως τη μεγαλύτερη στον κόσμο που φυλάσσεται σε δημόσια βιβλιοθήκη. Το μουσικό τμήμα του Ωδείου Αρρίγκο Μπόιτο λειτουργεί από το 1889. Διαθέτει πάνω από 160.000 αντικείμενα και σημαντικές ιστορικές συλλογές. Μεταξύ των σημαντικότερων εγγράφων είναι η αλληλογραφία μεταξύ του Τζουζέπε Βέρντι και του Τζούλιο Ρικόρντι.

Το 2008 δημιουργήθηκε ο σύλλογος "Φίλοι της Παλατίνας". Σκοπός του είναι η προώθηση πρωτοβουλιών που σχετίζονται με την ενίσχυση, τη γνώση και τη λειτουργία της Βιβλιοθήκης Palatina και του Μουσείου Bodoniano στην Πάρμα. Ο σύλλογος διοργανώνει διάφορες πολιτιστικές εκδηλώσεις λογοτεχνικού, ιστορικού και μουσικού χαρακτήρα.

Μεταξύ των σημαντικότερων χειρογράφων της συλλογής είναι: η Ατλαντική Βίβλος (ms. Pal.386), το ελληνικό τετραβαγγέλιο του 11ου αιώνα (ms. Pal. 5), το Breviary της Βαρβάρας του Βρανδεμβούργου (ms. Pal. 6), γαλλικά και φλαμανδικά ωρολόγια βιβλία και η συλλογή Μπεκαντέλι. Η εβραϊκή εικονογραφημένη Βίβλος, η οποία εκτίθεται στο κοινό με την ευκαιρία της Ευρωπαϊκής Ημέρας Εβραϊκού Πολιτισμού 2019, είναι η παλαιότερη γνωστή έκδοση της Αγίας Γραφής στην Ιταλία.

Αίθουσες
--------

* Αναγνωστήριο Μαρία Λουίζα, υπάρχει μια μαρμάρινη προτομή της Μαρία Λουίζα, έργο του Αντόνιο Κανόβα
* Γκαλερί Petitot
* Γκαλερία dell'Incoronata
* Αίθουσα του Δάντη
* Βιβλιοθήκη Ντεροσιάνα

Εξωτερικοί σύνδεσμοι
--------------------

* Επίσημη ιστοσελίδα

Παραπομπές
----------

1. ↑  «Ναός απόλλωνα Palatinus στο υπερώιο Hill της αρχαίων Ρώμης και του τσίρκου Maximus Εκδοτική Εικόνες - εικόνα από cityscape, ancientness: 155598371». *gr.dreamstime.com*. Ανακτήθηκε στις 21 Μαΐου 2022.
2. 1 2  «Biblioteca Palatina - Il Settecento - Paciaudi e la fondazione della Biblioteca». Αρχειοθετήθηκε από το πρωτότυπο στις 7 Μαρτίου 2022. Ανακτήθηκε στις 21 Μαΐου 2022. CS1 maint: Unfit url (link)
3. ↑  «Παλατίνη Βιβλιοθήκη». *Academic Dictionaries and Encyclopedias* (στα Αγγλικά). Ανακτήθηκε στις 21 Μαΐου 2022.
4. ↑  «Manoscritti Palatini - Biblioteca Palatina». *web.archive.org*. 7 Αυγούστου 2020. Αρχειοθετήθηκε από το πρωτότυπο στις 7 Αυγούστου 2020. Ανακτήθηκε στις 21 Μαΐου 2022. CS1 maint: Unfit url (link)
5. ↑  «Storia della Bibbia». *mb-soft.com*. Αρχειοθετήθηκε από το πρωτότυπο στις 22 Φεβρουαρίου 2022. Ανακτήθηκε στις 21 Μαΐου 2022.
6. ↑  «Parma città capofila della Giornata europea ebraica». *la Repubblica* (στα Ιταλικά). 2 Σεπτεμβρίου 2019. Ανακτήθηκε στις 21 Μαΐου 2022.
7. ↑  Cárdenas Zardoni, Horacio (2012-12-11). «La biblioteca y la biblioteca escolar en la legislación educativa mexicana». *Biblioteca Universitaria* **15** (2): 147–162. doi:10.22201/dgb.0187750xp.2012.2.29. ISSN 0187-750X. .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142721807
* LCCN: n82126649
* ISNI: 0000 0001 2324 708X
* GND: 803228-2
* NKC: kn20050208008

 |

 |